
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei



P.L.X.-660/13.09.2006

şi Comunicaţiilor 







RAPORT

asupra proiectului de Lege pentru ratificarea Memorandumului de înţelegere între România şi Comunitatea Europeană privind participarea României la programul comunitar pentru asigurarea interoperabilităţii serviciilor pan-europene de eGuvernare pentru administraţiile publice, mediul de afaceri şi cetăţeni (IDABC), semnat la Bucureşti la 20 martie 2006 şi la Bruxelles la 20 aprilie 2006, 
şi pentru aprobarea plăţii contribuţiei financiare aferente participării la acest program în anii 2006 – 2009  
1. În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru Tehnologia Informaţiei şi Comunicaţiilor a fost sesizată în fond spre dezbatere, în procedură de urgenţă, cu proiectul de Lege pentru ratificarea Memorandumului de înţelegere între România şi Comunitatea Europeană privind participarea României la programul comunitar pentru asigurarea interoperabilităţii serviciilor pan-europene de eGuvernare pentru administraţiile publice, mediul de afaceri şi cetăţeni (IDABC), semnat la Bucureşti la 20 martie 2006 şi la Bruxelles la 20 aprilie 2006, şi pentru aprobarea plăţii contribuţiei financiare aferente participării la acest program în anii 2006 – 2009, P.L.X.-660/13.09.2006.

La întocmirea raportului s-au avut în vedere avizul favorabil din partea Consiliului Legislativ cu nr. 1076/07.08.2006.

Programul IDABC a fost stabilit prin Decizia nr. 2004/387/CE a Parlamentului European şi Consiliului din 21 aprilie 2004, el urmând să preia principalele obiective şi caracteristici ale programului IDA, în special schimbul electronic de date între administraţiile ţărilor europene, cu extindere spre comunitatea de afaceri şi cetăţeni.
Statele membre ale Uniunii Europene sunt incluse automat în acest program, în timp ce ţările candidate trebuie să solicite includerea în program, în acest sens încheindu-se memorandumul de faţă.
Participarea la Programul IDABC presupune plata unei contribuţii financiare anuale care va fi plătită de România de la Bugetul General al Uniunii Europene, după aderarea României la Uniunea Europeană această sumă urmând a fi inclusă în totalul contribuţiei României la bugetul Uniunii Europene.

Proiectul de lege a fost dezbătut în şedinţa Comisiei din 19 septembrie 2006 şi în urma dezbaterilor Comisia propune plenului aprobarea proiectului de lege în forma prezentată de iniţiator.

2. Prin obiectul de reglementare şi conţinutul său proiectul de lege face parte din categoria legilor ordinare.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan şi dna. Laura Riteş (Ministerul Comunicaţiilor şi Tehnologiei Informaţiei)

4. La lucrările Comisiei au fost prezenţi 10 deputaţi din totalul de 16 membri ai Comisiei. Raportul Comisiei a fost adoptat cu unanimitate de voturi a membrilor prezenţi.

5. Camera Deputaţilor este prima cameră sesizată.
6. Proiectul de lege, potrivit art. 75 din Constituţie şi art. 92 din Regulamentul Camerei Deputaţilor, republicat, cu modificările ulterioare, este de competenţa decizională a Senatului.

În urma dezbaterii, Comisia propune aprobarea proiectului de lege în forma prezentată de iniţiator.


PREŞEDINTE,





SECRETAR,


dr. Varujan Pambuccian




Valeriu Ungureanu

